anul |, nr. 4 i aprilie 1937 


revisiă de critică teologică 
Director: G. Racoveanu 








Biserică, Stat şi Națiune 


Răspunsul Sf. Sinod al bisericii noastre privitor la chestiunea amestecului 
preoților în politică este — dela 1919 şi până acum, adică de când urmăresc eu linia 
pe care se mişcă acțiunea bisericii oficiale — cel dintâi act isvorât din răspunderea 
față de aşezarea, rosturile şi destinul ortodoxiei. Se cuvine, deci, să ne oprim un 
moment măcar asupra lui. 

Mai întâiu, faptele. După prohodirea celor doi legionari rumâni morți în Spa- 
nia, prohodire la care biserica noastră ortodoxă a luat largă parte, guvernul — prin 
delegatul său, ministrul cultelor — a adresat Sfântului Sinod o întâmpinare, cerându-i 
să interzică pe viitor amestecul preoților în viața politică a ţării, In fond, ministerul 
cultelor nu urmărea scoaterea preoților din politică, ci — ceva mai precis — infer- 
dicția pentru preoți de a sprijini, prin participarea lor, mişcările naţionaliste aşă zise 
de extremă dreaptă. Intenția întâmpinării ministeriale nu eră de altfel nici măcar 
acoperită, ea căpătând chiar în anumite pasagii o exprimare categorică. 

La această cerere, care avea caracterul unei injoncțiuni, biserica rumânească a 
răspuns printr'un refuz clar, stabilind : 

a) datoria bisericii de a combate toate formațiunile — inclusiv partidele po- 
litice — care „propagă concepții de viaţă şi programe etice opuse creştinismului"; şi 
deci, implicit, dreptul bisericii de a sprijini acele acțiuni — fie chiar şi politice — 
cari militează pentru „concepția despre existență“ şi „programul etic" al ortodoxiei ; 

b) dreptul bisericii noastre de a cere să se imprime statului rumân un caracter 
categoric naţional, drept care isvorăşte din ortodoxia acestei biserici. 

Prin această atitudine, exprimată într'o formă de o impunătoare fermitate şi o 
rară nobleţe, Sf. Sinod sublinia necesitatea bisericii de a se identifica cu naţia, — 
fie chiar cu riscul de a intra în conflict cu statul. Că răspunsul acesta a surprins — 
în unele locuri neplăcut, în altele plăcut — o ştim cu toții. Că el totuş, normal, nu 
putea fi decât aşa cum a fost, vom încerca să o lămurim aci. 

Este adevărat că biserica noastră ortodoxă e biserică de stat. Ea nu e însă 
biserică de stat în virtutea unei aşezări teocratice a comunității rumâneşti, ci în vir- 
tutea unei aşezări naţionale. 


Noi ştim că, foarte multă vreme, formula bisericilor de stat a fost generală. 
Cu timpul însă, biserica s'a tras la ea acasă (sau dacă voiţi : statul s'a tras la el 
acasă) — s'a separat, adică, biserica de stat (sau statul de biserică) — păstrând, 
uneori, legături regulate prin concordate speciale, ori renunțând, alteori, la orice fel 
de iăgătură, 

Evident, biserici de stat mai există încă şi astăzi. Dar dacă ne gândim puțin, 
ele există mai ales în ţările de credință ortodoxă. Să nu fie asta semnificativ ? lar 
dacă da, în ce fel? Explicaţia nu e chiar aşă de ascunsă. 

Atâta vreme cât omenirea a trăâlt sub un regin teocratic, nu eră decât foarte nor- 
mal ca biserica şi statul să fie una. Și tot în chip normal laicizarea vieții trebuia să 
ducă la separarea bisericii de stat. Dacă observăm însă că procesul acesta de sece- 
siune s'a întâmplat nu numai în țări de spirit şi observanţă laică, atunci suntem în- 
dreptățiți să conchidem că nu laicizarea, că nu numai laicizarea stă la originea se- 
parării bisericii de stat. Impresia mea este că fenomenul care explică in chipul cel 
mai cuprinzător, sau care — mai exact — corespunde în chipul cel mai statornic 
cu procesul de separare, este apariția statelor naţionale. In momentul în care statele 
au încetat să organizeze adunări omeneşti oare cari şi, din potrivă, au început să 
gospodărească aşezări cu unitate organică — națiile — în acel moment a început 
să se pună şi problema separării statului de biserică. 

Procesul aceste are două etape; după cele două înțelesuri pe cari, istoriceşte, 
le ia națiunea : 

1. atâta vreme cât nația este un concept juridic-politic şi se identifică cu 
totalitatea cetățenilor din granițele unui stat, statele se retrag din comunitatea uni- 
versalizantă a bisericei romano-catolice şi îşi constituesc bisericile lor naționale (e ca- 
zul țărilor protestante). 

2. în clipa în care natia devine un tot organic construit pe comunitatea de 
destin, statele se retrag şi din bisericile naționale, dat fiind că aceste biserici (pro- 
testante) nici nu sunt de fapt biserici, ele nefăcând decât să administreze funcfionă- 
reşte o viață religioasă de nalură individualistă (e cazul Germaniei revoluționare 
de azi). 

Dacă separarea bisericii de stat nu s'a întâmplat şi în ţările ortodox-creş- 
tine, asta se datoreşte faptului că ortodoxia nu contravine nici naționalismului libe- 
ralizant (cum o făcea catolicismul) nici naționalismului totalitar (cum o face indi- 
vidualismul protestant). Asta însemnează, cu alte cuvinte, că în statul național al 
liberalismului burghez biserica noastră a... scăpat de primejdia separaţiei, pentrucă 
nu stingherea întru nimic statul, ba ceva mai mult,era — în concepția acestuia — un 
instrument de poliție socială. Şi asta explică atitudinea umilă, plină de „iertăciuni", 
ciujdită, de până acum, a bisericii rumâneşti. 

Astăzi însă lucrurile se schimbă. In pragul unei Europe totalitare, împărțită 
în națiuni cari sunt tot atâtea unități organice şi spirituale, biserica ortodoxă, care 
îşi dă seama că organizează viața religioasă a nației, că este însăşi viața în ne- 
voia ei de a trăi pe Dumnezeu, nu mai are nici o iertare de cerut, nici o umilință 
de suportat, nici o separație de temut. Ea ştie că statul fiind dator să organizeze 
viața naţiei în totalitatea ei, nu poate scoate în afară de stat biserica, — parte esen- 
țialmente integrantă a naţiei. Şi urmând indicațiile precise ale realităţii, preferă să 
se pună în conflict cu statul, decât să se desolidarizeze de naţiune. Preferă, pentru- 
că e sigură că mai curând sau mai târziu, vrând sau nevrând, statul nostru va tre- 

bul şi el să ajungă la imperativul — istoric şi rumânesc totdeodată — al națiunii 
totalitare, 


lată, deci, de ce noua atitudine a Sf. Sinod e — în ciuda tuturor surpri- 
zelor — cea normală. 

Lucrul acesta îl simte de altfel şi statul. Căci ştiţi ce a făcut el, după răs- 
punsul negativ al Sinodului? Si-a adus aminte că se poate dispensa de acest răs- 
puns, dat fiind că are la îndemână... câteva articole din noul cod penal. 

Foarte bine. Numai că, dacă biserica refuză să dea răspunsul pe care îl vrea 
guvernul (şi care e cuprins în noul cod penal), asta însemnează că biserica e în con- 
flict cu statul — cel puţin în acest sector al codului penal. Nu e atunci obligat sta- 
tul să cheme la ordine biserica ? Logic, da. Numai că asta ar duce la un conflict 
deschis, şi statul nu mai e în măsură astăzi — o simte el — să poarte până la ca- 


păt o asemenea luptă. 


Răspunzând aşa cum a făcut-o, Sf. Sinod a asigurat o victorie nu numai 
bisericii ortodoxe, ci şi naţionalismului rumânesc. Dat fiind însă că victoria a fost 
repurtată asupra statului, noi credem că asta îndeamnă la anumite revizuiri. 


Nae Ionescu 


Cetirile în biserica noastră 
ortodoxa 


Intr'o foaie de îndrumare pentru preoți, 
numită Doxa, redactată de cercul de publi- 
caţii religioase „la şi citește“, mai acum 
câțiva ani, sub titlul: Să dăm la serviciul 
divin mai multă cinste cărții sfinte, se scria : 

„ln biserică se cântă Si. Evanghelie şi 
Apostolul. Amândouă sînt bucăţi luate din 
cartea siântă. In serviciul nostru avem însă 
două practice — vechi este drept — dar 
nu cred că azi ar mai trebui ţinute, căci 
sint protivnice regulelor vechi. Una este 
cântarea Sfintei Evanghelii. Alta este cädl- 
rea în timpul cetirei bucății din scrierile 
Sf. Apostoli. 

„Evanghelia se citea ca şi Apostolul. Și în 
Liturghie se zice: „Dela... Sf. Evanghelie 
citire" sau „Din cartea cea către Corinteni 
cetire“, Nici citire cântată, nici cântare. 

„Au nu ne-am abătut noi dela această 
frumoasă şi folositoare poruncă ? 


„Dacă cei ce ne conduc nu se ocupă cu 
asemenea nimicuri (711), noi cei mici nu ne 
putem ocupa ?“ 

Evident, chestiunea este de un covârșitor 
interes, atât din punct de vedere liturgic, 
cât şi documentar, Cel care dă verdictul: 
„nici citire cântată, nici cântare“, se soco- 
teşte destul de sigur de sine pentru a-l da. 
Anonimatul, sub care trece verdictul, nu 
poate confirma temeinicia afirmației; felul 
cum este dat nu ne poate convinge de 
adevăr; iar conducerea foii de indrumare, 
care a putut inspira mäcar verdictul, nu 
poate fi autoritate suficientä atunci când nu 
se documenteazä sau nu ne documentează. 

Orice practică a bisericii noastre trebue 
judecată cu multă precauție. In primul rând 
ea trebue cercetată cu amăruntul. Și nu 
este de ajuns a-i găsi o justificare, bazân- 
du-te pe elemente ușoare, de supraiaţă ; ci 

trebue a merge mai în adânc, pentru a-i 
găsi raţiunea suficientă, care singură poate 
mulţumi pe cel ce-și pune probleme. Şi tot 
aşa, când condamni o practică, trebue să 
fii bine înarmat, producând argumente și 
documente ireijutabile, din arsenalul scris şi 
tradițional oral al bisericii noastre ortodoxe; 
căci faptul că biserica protestantă citeşte 
declamatoriu sau mai puţin declamatoriu, 
Sf. Evanghelie sau Scriptura în genere, nu 
este pentru noi ceva concludent, că așa 
trebue să fie. Dezaxarea protestantă este 
destul de veche și îmbulzeala libertăţilor 
protestante, foarte explicabilă. 

Ei nu mai au o linie de reazăm solid, și 
deci nu este nici lucru cuminte, nici lucru 
ştiinţific şi cu atât mai mult ortodox a lua 
de bună şi adevărată obișnuința lor. 

Cuvântul cetire, este un termen generic. 
El nu exprimă, în niciun fel, cum este sau 
cum să fie cetirea. 

De altfel termenul grecesc este mult mai 
propriu : To anagnosma. Vechiul traducă- 
tor n'a putut să dea în românește tot ințe- 
lesul acestei noţiuni, căci limba grecească 
este incomparabil mai bogată. Dar cel care 
atacă problema, se impune să fie mult mai 
prudent, căci poate provoca nedumerire, şi 
mult mai ştiinţific, căci se expune la dez- 
aprobare şi dezavuare. Există în studiul teo- 
logiei noastre ortodoxe — vorbesc de noi 
rumânii — o practică foate ciudată şi anume ; 
de a te servi, în general, de izvoare occi- 
dentale, romano-catolice sau protestante şi 
de a lua de cele mai multe ori concluziile 
or de bune, Nu mă refer la dogmă, căci 
atunci ar fi o adevărară apostasie; dar 
întro mulţime de chestiuni liturgice și exege- 
tice mai ales, cuvântul teologilor occiden- 
tali este hotărâtor. 

Nu-şi mai dau oamenii noştri osteneala 
de a cerceta isvoarele orientale de primă 
mână, ci merg la tâlmăcitorii lor, cari se în- 
tâmplă adesea să nu aibăintuiţia lucrului, sau, 
netrăindu-l, să-l vadă în afarä de realitate. 
Se cunosc cazuri, când disciplini întregi sînt 
bazate pe spusele câtorva specialişti streini. 

Și nu voiu zice că nu trebuie să foloseşti 
studiul altuia ca isvor de informație, dar in 
nici un caz, nu trebue să ignorezi sau să 
renunţi la baza studiului tău, deci la isvoa- 
rele cele mai curate şi mai sigure. Ori, așa 
se întâmplă cu cetirile în biserica noastră 
ortodoxă, 

De cu vreme li s'a dat o importanță 
deosebită. Cetirea textelor biblice n'a fost 
lăsată la pofta cetitorului. O lege sa sta- 
bilit. Această lege ieşea din practica veche 
a recitării, din felul de a citi al retorilor, 

Evreii înşişi aveau semne, cari indicau 
ridicarea și coborârea glasului în cetire, 

De Greci nici nu mai vorbesc. Arta lor 
de a modula vorbirea era desăvârşită. Cu- 
vântul cel mai simplu are în el ceva de 
cântec : est etiam in dicendo quidam can- 
tus obscurior (Cicero. Orator, XVIII), Deci 
această artă greco-romană, a cetirei sau a 
vorbirei, au adoptat-o creștinii pentru ne- 
voile lor cultuale. Oricât sar părea de 
curioasă unora această adopţiune, totuşi ea 
era foarte firească, întrucât creștinii, în ge- 
nere vorbind, au păstrat, transiormând sau 
adaptând, ştiinţa, îilosoiia şi arta greco-ro- 
mană, O civilizaţie așa de puternică, ca 
civilizația mediteraneană, nu putea îi total 
înlăturată, 

Evident că şi elemente ebraice vor fi 
fost păstrate în cetirile liturgice, Până la ce 
punct aceste elemente vor îi fost menținute, 
nu putem ști precis. [poteze și conjecturi 
iau locul faptelor documentare. 

Cei vechi, chiar vorbind, modulau mult 
mai mult glasul decât facem noi azi. Ei 
căutau să înlăture monotonia pe care ar îi 
produs-o o vorbire sau o cetire fără inilexi- 
uni, Pentru aceea accentuarea în vorbire 
era observată cu mare grijă. Accentul da 
viață şi mişcare unei recitări. 

Fără accent, recitarea era greoaie, obosi- 
toare şi chiar coniuză. Scriitorii medievali, 
cari s'au ocupat de muzică, arată un deo- 
sebit interes și dau o mare atenţiune aces- 
tei probleme. 

Legile accentuării trebuiau neapărat cu- 


noscute de citeţi, căci numai astfel ei pu- 
teau şti ce silabe trebuiau scoase în relief, 
Intrebuințarea greșită a accentului putea 
schimba sensul cuvintelor. De aceea cei 
vechi au întrebuințat semnele prosodice 
ca să indice accentele tonice, spiritele, ac- 
centele ritmice și accentele logice. Din 
aceste semne prosodice, cari nu erau alt- 
ceva decât accentele gramaticale greco- 
romane, au ieșit neumele ecionetice, pe 
care le întâlnim in Evanghelii, Apostoli şi 
Paremiare. Deci notația ecionetică repre- 
zintă un pas mai departe în rânduirea şi 
practica cetirilor în biserica noastră, Nu 
este vorba numai de întrebuinţarea judicioasă 
a accentului, ci de adoptarea unor inflexiuni 
vocale mult mai ample în cetirile liturgice. 
Codicii liturgici greci (Evanghelii, Apostoli 
şi lecturi biblice) din veacul al VII până 
intral XUI sint notaţi cu aceste neume (ca- 
ractere) ecionetice. Bine înțeles se întâlnesc 
şi codici nenotaţi, dar în genere toți au 
această notație. Incepând cu veacul al XIV, 
notația dispare. Deja în veacul al XIII in- 

tâlnim unele defecţiuni în această notație. 

Papadopulos Kerameus, în 1884, a repro- 
dus în facsimil o pagină din ms, 38 sec. 
X—XI din biblioteca mânăstirii Leimon din 
Lesbos, care cuprinde tabloul semnelor ec- 
fonetice, întrebuințate în codicii de cari am 
vorbit. De atunci acest tablou a mai fost 
reprodus de câțiva cercetători în acest do- 
meniu. Documentul este foarte preţios, bine 
înţeles. El nu ne dă însă și cheia acestor 
semne. Încercarea prof, Carsten Hoëg din 
Copenhaga de a le da în lucrarea sa înti- 
tulată : „La notation ekphonetique“, 1935, o 
explicare sau mai bine zis o traducere, nu 
duce la un rezultat plauzibil. Oricum însă 
documentele ne dovedesc că Evangheliile, 
Apostolii și Premiile erau citiri cântate. 

In faţa unor astfel de realităţi, afirmarea 
îndrăsneață şi ironică a celui dela Doxa, 
foaie de îndrumare pentru preoţi, este de-a 
dreptul inconştientă. Dau aci, în facsimil, 
„Tatăl nostru“, după un Evangheliar din 
veacul X, de la Biblioteca Naţională din 
Paris (ms. Supplément grec 79 fol. 15-r), 

Se poate vedea limpede încadrarea fraze- 
lor şi a membrelor de irază de semne ec- 
fonetice, La Paris, la Vatican, la biblioteca 
Ambrosiana din Milan, la Grotta-ferrata, am 
văzut zeci de documente de acest fel, no- 
tate, Notaţia lor este aceiaşi; nu diieră de- 


cât în maniera personală a vreunui copist 
de a scrie vr'un semn muzical, 

De sigur că orientul este plin de asemeni 
codici, cari așteaptă ca un cercetător pasio- 
nat să le descopere secretul. 


Pr. I. D. Petrescu 


„Oşti“—„trăţii* — şi alte „noutăţi 
misionare“ 


„Oşti“ plagiate, fără scrupul, după „ar- 
mata mântuirii”, invenţie pur protestantă, 
şi „frăţii” localizate bizar, în vieaţa creş- 
tinătăţii ortodoxe a rumânilor, de câţivă păs- 
tori îmbibaţi, până la refuz, de lecturi ca- 
tolice. 

Acestea sunt „realizările misionare“ de 
ultimă oră, cu care entusiaştii „activismu- 
lui“ religios au crezut că pot şi au datoria 
să revoluţioneze vieaţa bisericii noastre, 

Multă lume s'a întrebat, ce urmăresc a- 
cești proaspeți „antreprenori de pietate“. 

Se gândesc dânșii, oare, sincer la sufle- 
tul acestui neam şi-l vor mai sporit în e- 
vlavie, scontează numai succese de moment, 
sau dau, involuntar, expresie unei agitații 
psihopatice ? Cu alte cuvinte, este vorba de 
o proiundă loialitate apostolică, de o farsă 
ignobilă, sau de o nevroză incurabilă, Pen- 
tru că la obârșia acestor îrenezii spirituale, 
sar putea descoperi oricare din aceste de- 
terminante psihice. 

Trebuie reținut, însă, un fapt concret: 
toate aceste noi direcții religioase au is- 
butit să-și creeze aderenţe impresionante şi 
ca număr și ca elan. 

Au apărut, subit, „ironturi“ care au răs- 
puns „prezent“ la „trâmbițele“ de mobili- 
zare ale „gorniştilor“ și „frăţii' care s'au 
înrolat, cu entusiasm, sub steagul „marilor 
duhovnici“. 

A fost formulată o nouă dogmatică a 


„ostăşiilor“ şi „frăţiilor“; s'a creat o „imno- 
grafie nouă“ şi chiar „un cult nou“. 

O pietate, oarecum anarhică, la început 
cu tendinţe timide, cu timpul, însă, din ce 
în ce mai accentuate și chiar agresive, că- 
tre un fel de „extra ecclesiasticitate”, 

Casele ostașilor de elită „au devenit ne- 
încăpătoare“ pentru soboarele duminicale, 
iar pavilionul unei expoziţii oarecare este 
socotit un fel de „catedrală“, pe care „iraţii“ 
și „surorile“ înțeleg s'o încarce de icoane, 
tablouri religioase, candele — al căror stil 
vădesc cele mai contradictorii inspiraţii con- 
iesionale — de altfel ca şi ecourile cân- 
tărilor, eşite din același haos doctrinar. 

Oamenii se pare că vor să trăiască, așă 
cum scrie la Faptele Apostolilor; să se 
întoarcă, adică, la „inceputurile creştinătăţii“ 
şi s'o ia, din nou, la drum, dând la o parte 
numai  puținul pe care-l reprezintă cei 
vreo 2000 de ani de trăire ai Bisericii drept- 
măritoare, 

Rezultatul : o evlavie sub presiunea pa- 
nicei eshatologice (ca în adventism şi alte 
secte de exploatare a primitivismului reli- 
gios) un orgoliu ireductibil, întemeiat pe si- 
guranța personală a mântuirii, (ca în cel 
mai pur protestanism) un exclusivism, care 
evoluează, în chip firesc, spre agresiune, 
calomnie și criticism, înlăturând şi destigu- 
rând însăşi funcțiunea esenţială a comuni- 
tăţii creştine (comunitate de dragoste) și 


separatism, (De pildă „ostaşii“ dintr'un sat 
moldovenesc, au cerut, energic, preotului, 
să-i miruiască inaintea „neostașilor“, să 
aibe dreptul să ocupe strana dreaptă, și alte 
„protii“, pe care dânşii se socotiau în drept 
să le revendice pe seama „smereniei“ lor 
ostășești), 

Membrii unor „frăţii“ s'au transformat și 
ei intro armată de „asalt liturgic“: tabără 
în biserici cântând, înlătură pe dascăli din 
străni, şi cer preoților, cu autoritatea lor 
de „creștini ireproşabili“, „pocăiți“, „mân- 
tuiţi”, să le îngăduie să cânte, să predice, 
să strângă bani, etc. 

Dacă preotul îi admite, „asaltul“ se re- 
petă. Preotul devine un prizonier al respec- 
tivei „fräții" în „olensivă misionară“. De 
nu, agresorii îl calomniază, îl ofensează, il 
persecută. 

Aceşti creştini „militanţi”, „activişti“ „di- 
namici”, „ofensivi“ dau lecţii ierarhilor, îi 
judecă, ii osândesc, iar ei devin, cu ştiinţă 
sau fără, schismatici şi chiar eretici. 

Intemeiaţi pe ce? Pe „invulnerabila“ lor 
viaţă morală, pe „conştiinţa mântuirii per- 
sonale” și — nici vorbă — pe numărul mai 
mare sau mai mic al „contribuabililor“, ini- 
mitabili în zelul și disciplina lor de corp. 

Bisericile şi pavilioanele, pe care le frec- 
ventează, de preferință, s'au transformat în 
adevărate librării unde se desface, aproape 
obligatoriu, teologia „scrisă“ sau „cântată“ 
a fraţilor conducători. 

Pe zidurile unde luminează, spre închi- 
nare obștească, chipurile Sfinților, sunt lipite 
mari anunţuri de reclamă bibliogratică, și 
alişe, ca pentru chiori, prin care se vestesc 
„iraţilor“ şi „surorilor“ conierenţțele, predi- 
cile și programele muzicale sau îilantropice 
ale „batalioanelor“ creştine. 

Toţi frații sunt exegeţi al Bibliei. Pe care 
o poartă în buzunar şi o citesc, färä pre- 
get, zi de zi, pretutindeni. 


In adunările lor intime işi mărturisesc, unii, 
altora, păcatele, tâlcuesc, după cum le dă 
duhul a grăi, Biblia, cântă imne personale. 
Și toate acestea, sub steagul „apostolatului 
laic”, al „creştinismului adevărat“, al „cer- 
titudinii personale a mântuirii“. 

In prezent sunt două „oști“, deocamdată 
în concurenţă de calomnii şi mai multe frăţii 
în... alte „concurenje", 

Una dintre „oşti“ face apologia „mişcării 
dela Oxford", care ni se spune că „îără 
dogme”, face adevărate minuni... 

Altă „oaste“, în disideță față de cea pre- 
tinsă „autentică“, şi-a alcătuit un statut 
pentru care Siântul Sinod nu ştim de ce 
s'a grăbit să-şi dea blagoslovenia. 

Un proces de caterisire a unui „gornist” 
este în curs de judecată; iar „gornistul“, 
în replică, a suflat „viguros“ semnalul unei 
noui mobilizări „morale“ şi... „iinanciare”. 
In acest timp „frații“, aghiograti, publică 
de zor vieţi de sfinți „romanțate“ (cuvântul 
nu este al nostru); iar „neoaghiografia“ 
aceasta este răspândită cu concursul bi- 
rourilor „culturale“ ale episcopiilor și re- 
comandată ca „lectură“ până şi călugărilor. 

De încheiere: ne luăm îngăduinţa să ce- 
rem puterii legiuite a Bisericii să lămurească 
stările amintitelor „armate“ şi „îrăţii“, ca 
să nu ajungem, într'o zi, să nu mai putem 
lămuri nimic, şi să nu mai putem trage la 
răspundere pe nimeni. 

Siântul Sinod este dator să cerceteze, cu 
deamăruntul, învăţătura cuprinsă în cărţile 
de propagandă ale acestor mişcări con- 
duse de preoți, să ceară tuturor preoților, 
fără deosebire, informaţii în legătură cu în- 
ceputurile şi desvoltarea „oștilor“ și „iră- 
țiilor” cunoscute, şi să hotărască, fără ură 
şi fără părtenire, în duhul dragostei, po- 
runcit şi pilduit nouă de Mântuitorul şi de 
Sfinții Săi. 

Deocamdată atât, 

Preotul Grigorie Cristescu 


Indreptâtorii 


Strâmba înțelegere sau lipsa oricărui fel 
de înțelegere pentru problemele bisericești 
a episcopatului rumânesc curge din întoc- 
mirea organică a oamenilor cari alcătuesc 
acest episcopat. Cine nu știe că din suma 
acestor episcopi păzitori ai dogmelor, parte 
au câștigat agonisita lor cărturărească şi 

umnezeiasca invățătură din fântânile otră- 
vite ale protestanților și au învăţat mărturi- 
sirea de credinţă în școlile deșartei cugetări 
din apus; parte au zăbovit prea mult în 
lăturalnice învățături sau chiar în bălării 
— sociologie, ştiinţe economice, literatură — 
și n'au mai putut apoi să urce în căruţa de 
foc a teologiei; iar restul sunt abia la bu- 
chile dreptei credinţe a răsăritului. Că au 
ajuns vistiernici ai harului oameni care au 
sărit în episcopat din pantaloni și redingotă, 
burlaci și „celibi“, lipsiţi de orice viață a 
harului, de orice „impreunare“ cu Trupul 
şi Sângele Domnului, de orice ardere lăun- 
trică, de orice văpaie a Sfântului Duh, Mân- 
gâitorul, de orice unealtă a postirii, a prive- 
Ghierii, a rugăciunii și a lacrămilor. Că au 
devenit indreptători ai trăirii duhovniceşti 
şi lucrători ai „urmării lui Hristos“, oameni 
de pe cari n'au căzut încă solzii îndulcirilor 
trupeşti și nici au putut să mai șteargă din 
cugetul, din simţirea şi din hotărârea lor 
lucrârea legiuitei sau nelegiuitei tnsoțiri cu 
femeia. Că au îmbrăcat schimă de îngeri și 
s'au suit pe piscul însingurării preoţi vădu- 
viți de femeia lor — prin moarte sau des- 
facere —, cari chivernisesc de măritișul fe- 
telor, agonisesc pentru zestrea ginerilor, 
grijesc de turma nepoților, ostenesc pentru 
fericirea rudelor şi nu pot să se rupă în 
nici un chip de dragostea prietenilor și a 
petrecerii mireneşști, 

Deaceia nu e de mirare că toate îndrep- 
tările care ucid „creşterea învățăturii dum- 
nezeeşti“ şi toate înnoirile care rod dogma 
și predania, viața harică și așezarea din 
afară a Bisericii rumânești, dela o vreme 
încoace, se dovedesc zămislirile unor cuge- 
tări, duhuri și trăiri streine cu desăvârșire 
de Hristos. Impotriva organicei zămisliri a 
episcopatului rumânesc, în întregimea lui, 
nu putem face nimic nici noi, turma ascul- 
tătoare, și nici cei câţiva episcopi buni, pe 
care-i mai avem, cu drept la cuvânt și la 
opunere în hotărârile ce se iau. Totuşi, până 
ce Dumnezeu, prin bătaia sau prin îngriji- 

schivnicilor 


rea lui, va binevoi altfel, şi unii și alţii 
suntem datori să ne rugăm, să plângem ca 
Evreii cei vechi la râul Vavilonului și să 
mărturisim neîncetat adevărul. Ceiace și 
facem în pricina de aci, 

Stricăcioasa zămislire a unora din epis- 
copii noștri se desăvârșeşte, cu deosebire, 
în cuprinsul celui mai ascuțit ram bisericesc: 
ramul călugăresc. Aci strâmba înţelegere, 
reaua credință şi chiar ura au luat chipul 
unei adevărate urgii, 

Logodnicul chipului îngeresc silit să ia 
jugul „urmării lui Hristos“, pentruca să intre 
în episcopatul multelor bunătăţi și cinstiri, 
n'are — din această pricină — nici un fel 
de prețuire pentru agonisita cărturărească 
a călugărului, pentru lăuntrica lui viață, pen- 
tru sârgul lui la neprihănita trăire. 


1, Episcopul protestant în învățătură şi în 
mărturisirea ei, sau bucher într'ale teologiei 
crede că „prostia“ în duh a călugărului, 
smerita lui cugetare, tăcerea lui în răspun- 
suri, zăbava la întrebări, sunt urmările unor 
lipsuri firești, semnele unui gol de pregătire, 
lenevire de cugetare. El râde de ipene 
cu care orice începător are poruncă să se 
ostenească și socotește că dumnezeiasca 
alăută a viersului lui David nu lasă nici o 
urmă în cugetul monahului neinvăţat, nu-i 
moaie nici cum grosimea simțurilor, nu-i 
umple de veselie cămara sufletului. El dis- 
prețuește folosul Ceaslovului, prin care uce- 
nicul pășește pragul celor nouă laude, El 
numește „ignorant“ pe monahul simplu și 
neștiutor de carte, care, deși nu cunoaşte 
limbi streine şi nu știe ceti în „tratate de 
exegeză“, ştie totuşi toată Sfânta Scriptură 
din auzirea cărților de slujbă, din cazanii 
și proloage, prin umblarea lui de zi și de 
noapte la biserică. El socotește „trântor“ 
pe călugărul, care se străduește pe măsura 
puterilor sale să înțeleagă și să ducă viaţa 
lui după osteneala sfinților și cuvioșilor, 
petrecute cu ochii și cu mintea pe foile gal- 
bene ale Patericului, pe chirilica Vieţilor de 
Sfinţi, pe tălmăcirile din Lavsaicon, Limo- 
nariu, Everghenitos, citite în Prologul dela 
Neamţul. El zice „gunoaie ale societăţii“ 
schimnicilor cari îndrăsnesc, pentru supțiră- 
tatea sufletului lor, să se urce cu pricepe- 
rea și cu desăvârșirea până la munţii cuge- 
tării pustnicești, scormonind cu răbdare și 


chiar poticneală tipăriturile locuitorilor pus- 
tiei: loan Scărarul, Efrem Sirul, Isaac Sirul, 
Macarie Egipteanul, asprul Doroftei, Nil 
pustinicul, Maxim Capsocalivitul, Calist şi 
alții, dați azi pe rumânește. El batjocorește 
drept „buricari“ și „nebuni“ pe călugării, 
cari ştiu incă ce este aceia „rugăciune a 
minții în inimă“ șio caută cu istovire în 
manuscrisele Sfântului Simeon Noul Bogos- 
lov, străin de auzirea și de cetirea teologilor, 
in filadele Filocaliei, în firida tăinuită a bă- 
trânilor, care poate o mai au. El crede 
„vagabonzi“ pe râvnitorii cari cutreeră sa- 
tele, pentru întronarea Pidalionului, El spune 
„aframaţi” acelora ce strigă și scriu pen- 
tru îndreptarea stărilor mânăstireşti, pentru 
cinstirea pravilelor, pentru curmarea vătă- 
mărilor canonice. El cinstește cu nume de 
„bestii, animale, troglodiţi, sălbateci“ pe 
monahii cari petrec cu pâiul și undreaua 
pe psaltichie și zugrăvesc cu lacrămi şi post 


mâini de Pantocrator şi fața Maicii Dom- 
nului, înfrumsețând astfel lăuntrica lor 


cămară și subţiind, prin graiu și prin ve- 
dere, prin miros și auz, gustul lor pentru 
frumos, 

Deaceia el inființează îndată in mânăsti- 
rile sale o „școală de monahi“ cu neapărata 
programă analitică și cu trebuitorul orar, 
intocmit după cele mai noui cerințe peda- 
gogice. Şi dă poruncă monahului să se „cul- 
tive" cât mai degrabă prin „anumite cursuri 
introductive în legătură cu Sf. Scriptură, 
Si. Tradiţie, ca isvoare ale credinţei noastre 
ortodoxe“, să cetească „Vieţile Sfinţilor in- 
tre care și ultimele volume ale distinsului 
scriitor Al, Lascarov-Moldovanu“ și să con- 
tinue apoi cu „explicarea chestiunilor de 
ordin ascetic şi mistic, cu viaţa monahală, 
explicarea serviciului divin și contribuţia 
monahismului la alinarea diferitelor suferinţe 
sociale“. In acest chip el dă „celor proşti 
invățătură” şi se înscrie în cartea Bisericii 
Vii cu un mare capitol de „culturalizare“, 

Precum cu agonisita cărturărească a călu- 
gărului, așa și cu viaţa lui lăuntrică, 


2. Episcopul intrat de-adreptul în schimă 
din redingotă şi îmbrăcat cu putere mai 
mare decât a îngerilor direct din burlăcie, 
nu pricepe astfel de viață. El n'are de unde 
să ştie că monahul are o viafă harică, nu 
numai în înțelesul preoţiei, dar şi al stării 
de simplu monah. El nu înţelege că, pentru 
câştigarea și păstrarea ei, este nevoie de 
neîncetată priveghiere și neadormită trezvire 


El nici nu incearcă să afle cât de cumplite 
sunt armele monalului, ca să ajungă și să 
se păstreze nestricat in această stare, cât 
de infricoșate sunt repezișurile vieţii harice, 
ce grea este ajungerea pe coamă și cât de 
lesnicioasă este alunecarea. Omorârea tru- 
pului, răstignirea duhului, infrânarea voiei, 
nimicirea trufiei şi a cunoștinței de sine, le- 
pădarea de bunuri, fuga de slava lumii și 
atâtea unelte, care fac pe monah să ajungă 
la desăvârşire și la slujirea lui Hristos și a 
oamenilor, intocmai cum slujesc îngerii din 
ceruri, sunt fapte care nu-i spun nimic. Și 
pentru că nu-i spun nimic el nu le prețu- 
eşte și, chiar dacă află de ele, nu le indrep- 
tățeşte. Dimpotrivă. 

El pretinde, când e mai inteligent, că 
îndreptăţirea vieții lăuntrice a monahilor a 
trecut odată cu vremea cea dintâi a Bisericii, 
când era, în adevăr, nevoie de un spor 
haric și de o ruvărsare, sub formă de pildă 
şi sfințenie, asuora lumii. Astăzi Hristos a 
„triumfat“, Deci, slujirea Bisericii se cuvine 
să devină „slujira socială“. Și, prin urmare, 
și ramul ei — inul călugăresc — să pără- 
sească viaţa lăuatrică, adică „lâncezeala“ şi 
fuga de lume, și să pășească în vâltoarea 
obștei. Desăvârsirea nu se vede. Lucrarea 
practică se vede. 

Pentru aceia, episcopul „social“ cere mo- 
nahilor de sub stăpânirea sa părăsirea vieţii 
lăuntrice cu fărămările, priveghierile, postul, 
lacrămile și tot ce mai ţine de această viață 
şi înlocuirea ei cu „activitatea practică“, prin 
ateliere de țesituri naţionale, școli de uce- 
nici meseriaşi, orfelinate de copii părăsiţi, 
aziluri de bătrâni, spitale pentru bolnavi și 
câte mai înșiră Legea de organizare a bise- 
ricii rumâneşti. In vremea din urmă pretinde 
chiar golirea mânăstirilor şi trimiterea în 
lume a călugărilor ca „misionari“ și a călu- 
sărițelor ca surori de caritate și infirmiere. 
lar în nebunia întrecerii pe „terenul prac- 
tic", episcopul social nu se sliește să in- 
demne pe călugării tineri să se însoare, iar 
pe călugărițe să se mărite și să facă sol- 
dați pentru armata rumânească. Poruncind 
şi lucrând, în felul arătat, la nimicirea vieţii 
lăuntrice a monahilor şi vărsarea lor în lume, 
un părinte episcop adaogă în cartea Bise- 
ricii Vii, la partea lui, capitolul: „monabhis- 
mul social“, 

Din acest fel de cugetare, mai ales, pre- 
cum și din stingherire, pornesc și reaua în- 
țelegere și vrăjmășia impotriva trăirii mo- 
nahiceşti ale unora din episcopii noștri. 


3. Episcopul, ajuns din celibat sau din 
văduvie direct pe iron, nu dă iîntâetate ne- 
prihănirii vieţii și nici nu vrea să audă 
măcar de însingurare. Imbrăcarea schimei 
monahale este pentru dânsul o „formalitate“ 
cerută de canoane. Deci, nu din convingere 
şi dorire, ci din constrângere, Așa că nu-i 
dă nici o urmare. Adică nici singura urmare, 
care ar rămâne din cele trei făgăduiţi ale 
călugărului: fecioria. Ştiut fiind că sărăcia 
de bună voie a unui episcop nu mai este, 
iar ascultarea cade dela sine, el nemai având 
pe cine să asculte. 

Un astiel de episcop nu simte, deci, ne- 
voia unei ucenicii monastice, până la epis- 
copat, pentru inchegarea duhovniceștei sale 
alcătuiri, Uscarea trupului, uciderea pofte- 
lor, secarea gândului, sbaterea pe viaţă şi pe 
moarte cu ispitele, lupta cu dracul curviei, 
cu amăgirile şi cu nălucirile lui, istovirea 
în lacrămile desnădejdii și bucuria biruinței 
asupra trupului sunt pentru el zădărnicii și 
pierdere de vreme, lipsire de puteri, dispre- 
țuirea înțelepciunii latinești: „mens sana in 
corpore sano“, 

Câteodată nici nu poate. Dulceaţa ames- 
tecării femeești din celibat sau din căsătorie, 
nu s'a stins, Învăţul nu ştie de strună. Pofta 
stărueşte în minte, dacă simțurile nu mai 
răspund din cauza bătrâneței. Şi toată lăun- 
trica alcătuire sună astfel de glasul, îndepăr- 
tat, al femeii, | 

„Raţional“ vorbind, nici nu-i folositoare 
această infrânare. Pentrucă episcopul nu-i 
episcopul călugărilor ; ci al tuturor. Şi atunci, 
se cuvine ca el să fie „intreg, sănătos“, ca 
să poată, fără vătămare și stingherire „tu- 
turor toate să se facă“, pe toți să slujească 
şi „nimeni să nu cârtească”“, abstinența fiind 
împotriva firii și cu mari vătămări împreu- 
nată, 

Așa gândind, episcopul din celibat și vä- 
duvie n'are pricepere și preţuire pentru 
„căderile şi sculările“ din păcat ale mona- 
hului. Nici nu înţelege de ce monahul fuge 
de lume, se ferește de apropierea oameni- 
lor, se ingrozește de privirea femeii, strigă 
împotrivă când îl scoţi ca peştele pe uscat 
sau când trimiți peste el ispita sub formă 
de oaspeţi, de vizitatori; când prefaci cui- 

barul retragerii lui în staţiuni climaterice 
sau balneare, in așezăminte spitalicești au 
orfelinate, în grădini de copii, in farmacii 
sau parcuri de plimbare. Și nici nu-i pasă 
când călugărițele, temându-se de pângărirea 
trupului şi de pierderea suiletului, plâng cu 
lacrămi amare și blestemă cu sudori de 
sânge, pentrucă le duci să facă „spălături', 
să pue „comprese”, să administreze „clisme' 
bolnavilor din lume sau să vegheze „,con- 
valescența' cutărui tânăr, bogat și frumos, 
ca soră de caritate. 

Predania şi hotărârile canonice indato- 
rind, apoi, pe episcop să vieţuiască, totuși, 
despărțit de lume şi de rudenii, însingurat 
ca vulturul pe înălțimi, pentrucă este chip 
al urmării lui Hristos şi prin harul dar și 
prin călugăria lui, el urăște trăirea călugă- 
rească, ce-l rupe de copiii și fetele lui, îl 
răpește prietenilor, petrecerilor şi vălmășiei 
cu lucrurile mirenești. Calcă, pentru aceasta, 
orice predanie și îndatorire canonică și se 
înconjură cu fete și cu nepoate, cu slujitori 
de mir, cu babe și „servante“, intocmind iarăși 
„mediul' din care a plecat. Nu veți mai 
găsi aproape nicăeri mânăstirea in jurul 
tronului episcopal și nici picior de ucenic 
în palatele arhierești, — episcopul trăind în 
sânul familiei. 

Deaceia vrăjmăşia episcopului familis: pen- 
tru neprihănita viaţă a monahului este cum- 
plită. El o crede „făţărnicie“ și „batjocorire 
a naturii“. El bănuește pe monahul infrâ- 
nat, de „onanie“ și „perversităţi“. El spune 
călugărului, „taur“ și călugăriței, „femeie de 
stradă”. El numește mânăstirile, „case de 
desirâu“ sau „sate de mueri". Oprește deci, 
intrarea copilelor şi a tinerilor în mânăstiri 
şi tinde să preiacă aceste cămări de luptă 
şi de eroism creștin în case de sănătate și 
adăposturi pentru bătrâni, sleiți de vagă și 
dorinți. 


Acestea's pricinile din care purcede ur- 
gia „ratormelor“ mânăstirești. Şi acestea's 
isvoarele din care se adapă episcopatul ru- 
mânesc, Fără nici un fel de asuprire de 
cuvânt, 


smeritul Stratonic 





Frăţietate „pe terenul practic“ 


Apelul mitropolitului Ghermanos al Tia- 
tirei a aflat — precum era de așteptat — 
ințelegere la București: cele 5 bilete, rezer- 
vate subsecţiei rumânești a „secției orto- 
doxe“ a Bisericii lui Hristos, au fost dis- 
tribuite: cocorii bisericii noastre se pregă- 
tesc să-și ia sborul spre Oxford, de unde 
vor trece la Edimburg. Fiindcă „trebue în- 
teles, cât nu va fi prea târziu, că a trecut 
vremea poziţiilor şi opozițiilor“,.. 

Vedeţi, noi, cei dela Predania, credem și 
mărturisim — cu Sfinţii Părinţi și mari Das- 
căli ai Bisericii — că vremea „pozițiilor“ 
n'a trecut și nu va trece, până ce toți cei 
ce s'au rupt de trupul Bisericii nu vor bles- 
tema rătăcirea lor şi nu vor veni, ca fiul 
cel stricat, să zică, cu inimă sdrobită: gre- 
şit-am şi nu mai sânt vrednic! Dar pentru 
a ne putea înțelege, este — din păcate — 
nevoe să luăm lucrurile ceva mai de departe. 

Vom începe cu mărturisirea că numai în 
Biserică este mântuire. Şi vom aduce, pen- 
tru aceasta, mărturii. Ca întotdeauna. Sfân- 
tul Ciprian spune că în afară de Biserică 
nu este mântuire !; că cel ce se desparte 
de Biserică se împreună cu o adulteră și se 
desparte de făgăduinţa Bisericii ; că îi este 
strein, nefolositor, dușman ; că cel ce n'are 
mamă Biserica, nu poate avea tată pe 
Dumnezeu ?. 

Și Sfântul Ciprian aseamănă Biserica cu 
corabia lui Noe, in afara căreia fiind, ni- 
meni na putut să scape *. Fericitul Jeronim 


l. „salus extra Ecclesiam non est". (Epistola 
T A. AAIR: cap. XXI, Migne, P. L., LII, col. 

2. „Quiquis at Ecclesia segregatus, adulterae 
jungitur, a promissis Ecclesiae separatur : nec per- 
veniet ad Christi praemia, qui reliquit Ecclesia 
Christi. Alienus est, profanus est, hostis est. Habere 
pi non potest Deum patrem, qui Ecclesiam non 

bet matrem". (De unitate Ecelesiae, cap. VI, 
Migne, P. L., IV, col. 519). 


3. „Si potuit evadere quisquam qui extra arcam 
Noe fuit, et qui extra Ecclesiam toris fuerit eva- 
dit". (loc. cit.). 

4. „dicimus omnem qui salvatur, salvari in Ec- 
clesia, sive in coelesti Jerusalem“, Comment, in 
loelem liber, cap. IV, 1 sq, Migne, P. L., XXV, 
col. 980). 


De omul eretic, după întâia gi 
a doua mustrare, fereşie-te ! 
(Tit. Il-a) 


mărturiseşte că tot cel ce se mântuește, in 
Biserică se inântuește *. Siinţitul Augustin 
spune că nimeni nu ajunge la mântuire și 
la viața veşnică fără numai acela care are 
pe Hristos cap; dar numai acela care se 
află în trupul Său — Biserica — poate să-l 
aibă pe Hristos cap.?. Fericitul Teodoret, 
vorbind despre mântuire, spune că ea ne 
vine numai prin Biserică şi că de mântuire 
n'au parte cei ce sânt în afară de Biserică ". 
Pentru Sfântul Jrineu singura credință a- 
devărată,— dătătoare de viaţă este credinţa 
Bisericii, pe care Ea a primit-o dela Apos- 
toli 7. In Biserică avem calea spre impără- 
ţia cerurilor şi viaţa veșnică, spune Sfântul 
Chiril al Ierusalimului ”. Numai datorită Bi- 
sericii putem noi ajunge la cunoașterea a- 
devărului, spune Eusebiu din Pamfilia ”. 
Dovezile astea se pot înmulți, oricât. Şi ori- 
când. Aceasta este învățătura Bisericii: 
mântuire nu există in afara hotarelor Ei. 

Noi știm că mulți — foarte mulți — pro- 
fesori de teologie (savanţi, nu glumă) nu 
prea ştiu precis ce este Biserica. Deaceia 
ori de câte ori vine vorba despre Crești- 
nătate, vorbesc despra „cele 3 biserici creș- 
tine“, sau „cele 3 mari coniesiuni creștine“ 
(că mai sânt şi altele ; însă acestea sânt „mici 
confesiuni creștine“). Cu savanții aceştia nu 
e tocmai ușor de discutat teologie. In pri- 
mul rând pentru că nu sânt teologi: mai 
toți sânt „filosofi“, oameni cu vederi largi. 


5. „Ad ipsam vero salutem ac vitam aeternam 
nemo parvenit, nisi qui habet caput Christum. 
Habere autem caput Christum nemo poterit, nisi 
ui in ejus corpore fuerit, quod est Ecclesia". 
(Contra Donatistas, liber unus, cap. XIX-49, 
Migne, P. L., XLII, col. 429). 

6. „Nobis autem quoque salus per Ecclesiam 
provenit : qui vero sunt extra illam, non fruuntur 
aeterna vita", (In Josuam filium Nave, interr. I, 
Migne, F. G. LXXX, col. 464). | 

. „resistes eis pro sola vera ac vivifica fide, 
quam ab apostolis Ecclesia percepit, et distribuit 
liliis suis“, Contra haereses, liber tertius, praefatio, 
Migne, P. G., VII, col. 843). 

Catech. XVIII, cap. XXVII, Migne, P. G., 
XXXIII, col. 1049). 

9. De vita beatissimi imperatoris Constantini, 

liber tertius, cap. LXV, Migne, P. G., XX, col. 1141). 

Au studiat la Viena, la Oxford şi la lena. 
Așa filosofi cum se află, ar putea totuși fi 
prinși în cleștele unei întrebări, destul de 
uşoare, de altfel: cred dânşii că cei ce nu 
au cele Şapte Taine, nu au cultul Sfinţilor 
şi nu cred — cum credem noi drepimaări- 
torii — în Pururea Fecioara, sânt în Bise- 
rica lui Hristos ? Şi dacă răspunsul este: 
nu, atunci o a doua întrebare: dacă numai 
in Biserică este mântuire; dacă numai în 
Biserică sânt rugăciuni folositoare; dacă 
numai în Biserică sânt fapte mântuitoare ; 
dacă binecuvântările celor din afara Cetăţii 
sânt „rele cuvântări“, ce rost mai are — 
în afara şi pe deasupra mântuirii — târgul, 
colaborarea și frăția cu ereticii? Nu cum- 
va prin această părăsire a „poziţiilor“ și 
prin încetarea „opoziţiilor” (cum spune pă- 
rintele Ghermanos) depunem—noi fiii Bise- 
ricii — mărturie despre nedreptatea pe care 
Biserica o face „fraţilor eretici“? Cum? 
Doctrina nu interesează când e vorba de o 
acțiune „pe terenul practic“? 

Dar atunci de ce se înlătură consecința 
logică a principiului: de ce nu sânt invi- 
taţi și musulmanii și hindușii și toți pă- 
sânii la Oxford? Ei nu au, oare, fapte? 
Ei nu sânt „de înțeles“ ?. 


Vedeţi, când Biserica sfătuește și porun- 
ceşte ca să ne ferim de omul eretic (aire- 
tikdn), după ce l-am mustrat, odată și a 
doua oară, știe Ea de ce o face. lară dacă 
şi „mijlocitorii“ vor să știe de ce această 
asprime, afle-o acum. Aile anume, că peste 
orice putință de interpretare, canonul 10 
apostolic, întărit de Soboarele Ecumenice, 
pedepsește cu afurisania pe cel care ar 
îndrăsni să stea și să se roage împreună, 
„Chiar şi numai in casă“, cu cel scos de 
la împărtășire (akin6nitos). (La Oxford este 
obiceiul ca înainte de lucrări să se roage 
domnii delegaţi ai secţiilor creştine ; în case 
şi în hoteluri), Prin „scos de la împărtășire“ 
se înțelege cel osebit sau despărțit de cre- 
dincioşii Bisericii. lară cel ce stă cu el și se 
roagă, necinsteşte şi defaimă, prin aceasta 
pe cei ce l-au osebit, clevetindu-i, deci, ca 
şi cum pe nedrept l-au osebit. (v. Pidalion, 
Neamţul, 1844, fila 12, Tâlcuire). 

Tovărășia și frăția cu cei ce cred—şi 
uneori mărturisesc — că Duhul Sfânt na 
lucrat in Biserica lui Hristos, că El „a a- 
dormit pe catargul corăbiei Sfinţilor Apos- 
toli“ însemnează — peste celelalte toate — 
că cel ce o face nu crede în nimic. Sau 
crede în toate, (Ceiace e tot una). 


G. Racoveanu 


Fii i Sid vre seva i pene pr bă ii i viu ua ti E EET 


Dezastre. Erezia, viclenia şi prostia! Acestea 
sânt ţintele principale ale tirului Predaniei. Dove- 
dim erezia, dezgolim viclenia, întindem, cu burta 
la soare, prostia, „Sånt în biserica noastră câţiva 
proşti cu nume mare: profesori de teologie, înalte 
fețe bisericeşti şi mireneşti“, spunea Predania în 
„cuvântul“ ei de lămurire. Tăria expresiei ne 
obligă — vedeţi — la aducerea dovezilor. E ceiace 
facem. 

Am arătat, în nr.3 al Predaniei, seriozitatea 
„cercetătorului“ /. Popescu-Mălăeşti, decanul Fa- 
cultății de Teologie din Bucureşti: chestia cu 
stridia. De data aceasta îl prezentăm în cealaltă 
a sa ipostasă: în aceia a omului de cultură gene- 
rală. Ca lumea să vază, şi văzând să crează, enci- 
clopedica ignoranță a.. mândriei profesorilor celei 
dintâi dintre pepinierele „ştiinţei“ noastre teolo- 
gice. Cetitorul îşi va da uşor seama că decanul 
preot I. Popescu-Mălăeşti habar nu are de vremi 
(nu trăeşte în timp; trăeşte în eternitate!) şi de 
logica înlănţuire a faptelor. Crede că Voltaire a 

INSEMNĂRI 


trăit înaintea lui Luther; care — la rându-i — a 
fost precursor al Renaşterii. 

Spre a nu lăsa loc nici unei bănueli, fie ea oricât 
de mică, îi vom reproduce aci un întreg paragraf, 
fără nici o stricare a dezastruoasei înlănţuiri. Acest 
paragraf e scos din cea mai recentă, — din cea 
mai de seamă operă — din opera vieţii sale: 
Pentateuhul. Nu din vreo broşurică oarecare. 

Şi acum, atenţie: 

„§ 18. Unitatea Pentateuhului. Inceputurile cri- 
ticii. Când însă credinţa în inspiraţiunea divină a 
început să slăbească, când Deismul englez a atras 
luarea aminte — cum zic unii — asupra unor con- 
traziceri între spiritul religiunii şi unele trăsuri 
caracteristice ale V. Testament, când Scepticismul, 
prin reprezentantul său cunoscut, Voltaire, dis- 
lrugea orice credință religioasă şi având o mare 
inrâurire nu numai asupra spiritului francez, dar 
şi german, a prins puteri, încep să fie luate în 
seamă şi atacurile mai vechi împotriva unităţii şi 
autenticităţii Pentateuhului. 





„Puțin mai tn urmă se adaogă şi reacţiunea 
produsă de protestanți şi ideea lor conducătoare 
că mai presus de orice tradiţiune trebue pusă con- 
vingerea proprie ce se capătă numai pe cale ra- 
ţională. Principiul era acesta . Tradiţiunea împiedică 
orice progres. Numai acela este adevărul care se 
poate înțelege cu mintea. De aci aruncarea nu 
numai a tradiţiei dar şi a inspiraţiei. Această 
schimbare în vederile teologilor a avut o mare 
înrâurire şi asupra interpretării V. Testament. In 
el nu mai era cuvântul divin, ci ceva omenesc, 
Şi partea omenească cerea dreptul ei, cerea critică, 
care judeca din punct de vedere omenesc, 

„Atacurile devin şi mai puternice când, în vre. 
mea „Renaşterii” ideile naturaliste şi raționaliste 
prind rădăcini. Naturaliştii şi Raţionaliştii neinţe- 
legând existenţa unui Dumnezeu viu, a tot puter- 
nic, stăpânitor al naturii, tăgăduiau şi căutau să 
înlăture orice urmă de descoperire şi de mărturi- 
sire, ce ne-ar fi păstrat istoria şi tradiţia despre 
puterea şi inţelepciunea creatorului. Deci era na- 
tural să atace intâiu V. Testament, unde sunt 
multe mărturii despre Dumnezeu şi puterea Lui 
de a face minuni. Tăgăduirea divinității atrăgea 
după sine, în mod firesc, lepădarea minunilor de- 
clarându-le mituri şi povestiri născocite. Şi nu nu- 
mai minunile, ci tot ce este în Pt. este lucrul unor 
vremi târzii. 

„Aceasta este, in general, tema desvoltată de 
critică", 

(L Popescu Mălăeşti, preot şi profesor la Facul- 
tatea de Teologie din Bucureşti, Scurtă Introdu- 
cere în Cărţile Vechiului Testament, fascicula II-a, 
Pentateuhul, ediţia |l-a, revăzută şi adăogită, Bu- 
cureşti, 1936, $ 18. pp. 100—101). 

Prinurmare: mai întâi a fost Voltaire; puţin 
mai târziu a venit Protestantismul; după aceia 
vine Renaşterea care le pune vâri la toate... 

Şi părintele ăsta I. Popescu-Mălăeşti vorbeşte, 
în tot ce scrie, despre ignoranța fraţilor lui pre- 
oţi şi despre progresul şi dezvoltarea la care a 
ajuns ştiinţa (la slinţia-sa |). Atunci ne putem 
intreba ; ce va fi fost, Doamne, înainte de „pro- 
gres" ? 


G. Racoveanu 





NOTE 





Anglicanii. Atitudinea Predaniei in chestiunea 
„unirii“ cu anglicanii este limpede : anglicanii fiind 
eretici, Biserica lui Hristos nu se poate târgui cu ei 
pe dogme. Ereticii să vie, in genunchi, mărturisind 
dreaptacredință, şi atunci bucuria Bisericii pentru 


oaia cea pierdută şi aflată nu va cunoaşte margini: 
Până atunci, la metereze. Predania se bucură când 
află aceiași atitudine şi la alţii. Bucuria ei este spo- 
rită când aceştia sânt credincioşi de prestigiu, Bu- 
curia noastră vrem s'o aibă şi cetitorii noştri, De- 
aceia reproducem aci două pasagii din ultima „Zi a 
Domnului” pe care o semnează Gala Galaction, 
profesor la Facultatea de Teologie din Chișinău şi 
membru in comisiunea numită de Sinod pentru du- 
cerea la bun sfârșit a târgului cu anglicanii : 

„Ai urmărit tu cronicile mele? M-ai simţit tu a- 
proape de inima ta, sau ţi-am părut un înapoiat şi 
un bigot lamentabil ? Eşti tu dintre cei ce vor să dăm 
la pământ zidul Troei și — sub pretextul nerod al 
unei mari isbânzi bisericeşti și naționale — să 
vârâm în Troia noastră pravoslavnică născocirea unor 
streini, calul unei teologii eretice? Sau eşti dintre 
acei oameni inţelepţi cari socotesc că mărturisirea 
noastră ortodoxă este mai presus de orice neguţă- 
torie şi mai presus de orice ciuntire interesată 7". 

Şi iarăși : 

„Biserica noastră ortodoxă crede, de două mii de 
ani, că in Sfânta Împărtășanie este, cu adevărat, in- 
treg şi infricoşat, viul nostru Dumnezeu lisus Christos, 
cu toată dumnezeirea și cu toată neprihănita sa o- 
menire. Aşa dar, noi slujim şi aducem divină jertiă 
la altar: Mielul cel fără prihană care ridică păcatul 
lumei. Mai deunăzi, nişte drumeţi din lumea largă 
au poposit la noi şi au inceput să ne spună: 

— Bre | da inapoiaţi mai sânteți | Toată slujba de 
Jă altar este „reprezintare” şi „comemorare . Pâinea 
rămâne pâine, vinul rămâne vin, iar impărtăşirea 
celui credincios este pur și simplu „spirituală“, cu un 
lisus Christos ceresc şi spiritual”. 

Asupra lui „ceresc şi spirtual“ vezi cele 39 de ar- 
ticole de credinţă ale „bisericii” anglicane. G. R. 


Au aprins încă un sat. „Fratele“ Vasile Şaram- 
bei, din Şofroneşti — Vaslui, scrie conducătorului 
foii ostăşești „Isus Biruitorul“, următoarea scrisoare : 

„Nu sunt în stare a descrie marile bucurii, de cari 
bunul nostru Mântuitor ne invredniceşte dela Anul 
Nou incoace. Domnul ne-a ajutat să aprindem incă 
un sat. E vremea Oastei. O mulţime de lume: bä- 
trâni, tineri, femei, copii, aleargă la adunările ce le 
facem şi la cântările Oastei. Abia mai incăpem în casa 
unde se face adunarea. Aşteptăm cu bucurie Pri- 
măvara, când vom pulea să ne strângem sub ce- 
rul liber. Domnul să deschidă inimile tuturor spre 
ă-L primi pe El şi dragostea Lui, 

Slăvit să fie Domnul”. 

Precum se poate vedea, treaba merge strună: 
iarna, intr'o casă particulară ; vara, la câmp, la pä- 
dure, sub cerul liber. Biserica ? Biserica este intinată 
Pe sfântul Prestol nu mai stă Trupul lui Hristos... 

Se crapă de ziuă |! Prea Stinţiţilor, deşteptaţi-vă | 

Muzică veche religioasă. Duminică 28 Martie 
a c.a avut loca S-a audiție de muzică bizantină, 
in biserica SE. Visarion din Bucureşti. Muzicieni, 
preoţi, intelectuali de resă sau grămădit să as- 
culte şi să guste migala erudită a Pr. |. D. Fe- 
trescu-Visarion, care munceşte de câţiva ani, cu 
râvnă şi grele sacrificii, să destupe izvoarele mu- 
zicei bizantine, si identifice bucăţile şi compozitorii 
reprezentativi şi să stabilească adevărata și singura 
interpretare a acestei muzici, Şi Părintele Petrescu, 
după ce a scormonit bibliotecile apusului, mânăstirile 
cu veche tradiţie, arhivele Vaticanului şi cele mai 
multe din lucrările de autentică cunoaştere şi critică 
expunere, mergând direct la manuscrise dinainte de 
decudenţă — secolele IX, X, XI, XII şi XIII — a iz- 
butit să precizeze isvoarele, să identifice autorii, să 
discilreze textul, să stabilească valoarea semnelor, să 
dea_viaţă melodiei. Acum, după fixarea tuturor von- 
dițiilor şi expunerea ştiinţifică a textelor de muzică 
bizantină in savanta lucrare „L'Office de Nöel", 
preotul rumân, prin conferințe şi audiții muzicale 
după texte precise, vrea să răspândească in cercuri 
mai largi sfânta cântare dinainte de stricarea ci, — 
să incălzească pe muzicieni pentru puritatea acestei 
cântări, şi să dea Bisericii rumânești „alăuță și chimval“, 
care să se potrivească laudei lui Dumnezeu: Lucru 
nespus de greu şi foarte obositor. Răbdarea şi râvna 
Părintelui Petrescu sunt insă la înălţimea științei şi 
incălzirii sale. Deaceia recunoaştem că audiţia a S-a 
reprezintă o creștere in câștigarea publicului, un 
spor de preţuire a cunoscătorilor, o atenţie a cercu- 
rilor bisericeşti. 

S'au executat la această audiție bucăţi singuratice, 
motete pe 3 şi 4 voci, alese sau armonizate după 
manuscrise vechi de Părintele Petrescu. Sau putut 
auzi compoziţiile line ca „lumina cea de seară” ale 
lui De Vittoria sau Palestrina, Şi, într'o atmosferă caldă 
şi încordată atenţie, s'a scurs un ceăs de autentică 
muzică bizantină, l. P. 5. Patriarh a cinstit cu inalta-i 
prezență această audiție. 





CĂRȚI-REVISTE 


„Metoda misionară a profeților“, este însfârșit 
prezentată public, la noi, În lucrarea preotului T, 
Negoiţă : Metoda misionară a profeților Vechiului 
Testament. (Bucureşti, 1936). 

Despre profeţii Vechiului Testament s'au scris 
lucrări multe, dintre care puține sunt fără vu- 
loare. Mai ales când este posibilă înlăturarea a 
ceeace este confesional în lucrare. Aceste lucrări, 
alături de cercetările atât de temeinice aspra 

Vechiului Testament în general, au reuşit să for- 
muleze aproape intreg adevărul asupra profeților 
şi activităţii lor in viața poporului ebreu. 

lar în formularea acestui adevăr asupra pro- 
feților {ca şi asupra Vechiului Testament în ge- 
neradi), cercetarea biblică serioasă s'a mărginit 
lu înfățișarea persoanei şi activității profeților 
în cadrul istoric, așa cum acestea reies, după in- 
delungi cercetări, din datele textului şi din isvoa- 
rele ce pot ajuta aceste cercetări. Teologia bi- 
blică, mai departe, a intemeiai pe texte din scrie- 
rile profeților ideile teologice, ce formează re- 
ligia descoperită a Vechiului Testament, 

Dar nimeni nu s'a grăbit să denatureze ade- 
vărul asupra profeților, atribuind activității lor 
un sistem elaborat de mintea omenească — cum 
ar fi „0 metodă misionară" —, când este tnde- 
aproape cunoscut că activitatea lor era săvârşită 
sub însuflarea Sfântului Dun. 

Acest lucru însă, s'a grăbit să-l facă preotul 
Negoiță în lucrarea sa despre „metoda misi- 
onară a profeților“, dovedind prin publicarea ei 
de cât haos şi incâlceală este în stare capul unui 
om care se socotește dator să lămurească pro- 
blemele studiului Vechiului Testament,— probleme 
care cer alte Însuşiri decăt grabă şi neseriozitate 
şi cât de necesară este o controlare permanentă 
a lucrărilor care angajează, pe lângă prestigiul 
teologiei, însăşi învățatura Bisericii ortodoxe. 

Fiindcă preotul Negoiță „ar fi foarte satisfăcut 
dacă onorații săi cetitori i-ar arăta lipsurile o- 
perei sale“ să-i inşirâm aci câteva dintre ele. 

1. Titlul lucrării „metoda misionară a profeților“ 
este o imperechere de noțiuni al căror înțeles 
împiedecă aplicarea lor profeților, iar cuprinsul 
lucrării nu merită acest titlu care presupune că 
profeții au avuto activitate misionară, în înțele- 
sul pe care-l are acesi termen în viața de acum 
a Bisericii —viaţă de luptă împotriva sectelor din 
sânul aceleiaşi religiuni, sau impotriva altor re- 
ligii ; şi că, în acest misionarism, profeții între- 
buințau o metodă. Adică această activitate misi- 
onar a profeților se ducea după o metodă, după 
un sistem rațional închegat ; după un plan definit 
pe care-l urmăreau, după care lucrau întotdeauna. 

Dar iată la p. 40 ce stă scris despre această 
metodă : 

ss. Vom începe mai întâi prin a trezi pe creş- 
tini la viața după Dumnezeu, 

Dar ce metodă să întrebuințăm ! Una dintre 
cele mai bune este ceu a profeților V. T. Fiind 
inspirată de Dumnezeu, se potriveşte de minune 
pentru ioate timpurile, dar mai ales pentru tim- 
pul În care trăim noi. 

Este această metodă a profeților grea şi com- 
plicată ? Nu, e cea mai simplă. Ea nu se învăța 


la nici o şcoală şi nu fusese născocită de niciun 
dascăl. Nu se folosea de filosofia omenească şi 
nici nu era întrebuințată după anumite forme... 
După loc, timp şi caz, aşa era metoda misionară 
a proieţilor,*,... 

lar la p. 41: „lată acum pe scurti metoda in- 
trebuințată de profeţi* şi continuă, dela p. 42—94, 
in trei capitole: 1. Omul şi Dumnezeu. 2. Poporul 
şi Dumnezeu şi 3. Mesia, să ilustreze această me- 
todă misionară a profeților. In cele 43 paragrafe, 
ale căror titluri n'au nici o legătură între ele, 
înfăţişează, la începutul fiecăruia, părerile c. sale 
asupra ideii! (?) ce formează obiectul paragrafului, 
pentruca apoi să ingire diferite texte din proțeți. 
In ce constă metoda misionară a profeților, deşi 
a fost anunțată de atâtea ori, pândă la sfârșit: 
nu se poate înțelege din cuprinsul lucrării. 

2. Lucrarea are un studiu, o „expunere scurtă 
despre profeţi“, în care stabileşte o mulțime de 
adevăruri noui în legătură cu însuşirea de profet 
sau prooroc, care Însuşire se câştigă in urma fap- 
tului supra-natural al inspiraţiei, al însuflării dela 
Duhul Sfânt, Adică prin chemarea sa lu profeție, 
omul era ales vas al lui Dumnezeu, pentru a 
vorbi şi lucra pentru şi în numele lui Dumnezeu. 
Pentru a fi cu putință aceasta, Dumnezeu inspiră, 
insuflă prin Sfântul Său Duh pe om. Această ins- 
pirație, însuflare a Duhului Sfânt constă în : lu- 
minarea inteligenţei, ridicând-o la atâta putere 
de pătrundere, încât să înțeleagă toate adevărurile 
ce i s'ar descoperi, să le judece şi să şi le împro- 
prieze ; îndemnarea voinţei, care se determină 
astfel să lucreze după această nouă stare şi o 
influențare a tuturor facultăţilor sufleteşti ale o. 
mului, care, conlucrând, fac un instrument al luj 
Dumnezeu din omul inspirat, cara însă îşi păs. 
trează întreagă libertatea, individualitatea sa. 
Activitatea unui om inspirat, a unul profet, va fi 
aceea pe care i-o dictează sufletul său sub a- 
ceastă stare de inspirație. lar peniru profet era 
neapărat necesară această stare de inspirație. 

Față de această învățătură a Bisericii pare de- 
sigur curios, cum Pr. Negoiţă afirmă că : „cei 70 
de bătrâni, ce formau sfatul lui Molse" (p. 22) 
erau profeţi; şi când susține că activitatea pro- 
feților (metoda lor misionari) se baza pe ins- 
piraţia momentului (p. 40, sublinierea aparține 
autorului) şi nu pe starea de inspirație dumne- 
zelască, obligatorie pentru însuşirea de profet. 

Dacă profeții se bazau în activitatea lor (în 
metoda lor misionară, cum zice Pr. Negoiţă) pe 
inspiraţia momentului, pe ceeace-i tăia capul 
„după loc, timp şi caz", ce rost mai avea inspi- 
raţia dela Duhul Siânt şi ce rost mai are învăţă- 
tura Bisericii despre această atât de dificilă pro- 
blemă a insuflării dela Duhul Sfânt? i 


Pe care nu se poale să nu o cunoască Pr. Ne- 
goiță şi nu se poate sd nu glie cum stă cazul cu 
activitatea profeților bazată pe inspirație : dar 
se vede că în momentul când vroia să pună pe 
hârtie teoria asta, i-a venit, deodată, o inspiraţie... 
inspiraţia momentului. 

3. Sau poale graba şi neseriozitatea în studiu 
l-au făcut să producă o asemenea operă. Graba 
reiese, de alifel, cu prisosință din atâtea afir- 
maţțiuni la întâmplare ; din amestecul stărilor ac- 
tuale cu cele contemporane profeților ; din in- 
curcălura în care sunt sludiate ideile învățăturii 
profeților în subdiviziunile capitolelor lucrării, 
unde principii de temelie sunt lăsate la o parte, 
greşit înțelese sau întemeiate fără rost pe texte 
din care conchide personal idei pe care nu le dă 
textul ; iar idei secundare, accident „le în cuprin- 
sul profeţiilor, prezentate cele mai adesea ca prin- 
cipi! fundamentale. Ceeace era cu neputinţă pen- 
tru un adânc cunoscător al învățăturii profeților. 

Pe de altă parte stilul atât de necontrolat (nu 
se pot da mărturii, căci ar trebui citată întreaga 
lucrare) şi argumentația personală atât de naivă 
(p. 22, 25 elc.) pe lângă citațiuni neserioase (ca 
cea dela p. 29, unde pentru numărul și numele 
profeților care au lăsat scrieri citează : „Popescu- 
Mălăeşti, op. cil. vol, I, p. 42", ca š: când ceeace 
se află in orice ediție a Sfintei Scripturi, Pr. Ne- 
goiță ar fi descoperit abia odată cu consultarea 
acestui „Op. cit, vol. I, p. 42; (sau poate citația 
este fâcută cu alt scop, decât sprijinirea afirma- 
Hunilor) — toate acestea dovedesc grabă şi nese- 
riozitate. 

4. Dar iată cum această lucrare fără valoare 
devine o primejdie pentru viața bisericească, 

In prefață după ce preotul Negoiță îndeamnă 
„la înrolarea în Oastea Domnului pe toţi cei ce 
doresc să-şi arale credința“, şi după ce îşi ex- 
pune părerea că „pentru prevenirea pericolului” 
şi „pentru a fi siguri de un rezultat satisfăcitor 
să formăm suflete zeloase pentru biserica lui 
Dumnezeu, recrutate din cler și mai ales din a- 
fară de el, care să pornească la lucru cu tot 
sufletul" adaogă : „acestora să le punem la în- 
demână cărţi pe care să le utilizeze la nevoie”, 
Şi mai departe : „Cu scopul acesta şi anume de 
a fi de ajutor celor ce se îndeletnicesc cu pre- 
dicarea cuvântului lui Dumnezeu, unul din nu- 
cleele de viaţa religioasă din Bucureşti mi-a ce- 
rut sä intocmesc o broşură despre: Metoda misi- 
onară a profeților". (sublinierile sunt ale noastre), 

Și părintele Negoiță a răspuns prezent şi a 
comis-o. Pentruca „sufletele zeloase, din afara 
clerului, care se îndeletnicesc cu predicarea cu- 
vântului lui Dumnezeu în sânul unui nucleu de 
viață religioasă din Bucureşti, utilizând metoda 

misionară a profeților, să pornească la lucru cu 
tot sufietul* și să deuină — asemenea profeților — 
misionari a: lui Dumnezeu, 

A ştiut oare Pr. Negoiţă, când a scris acestea, 
care este înțelesul ortodox al Bisericii ? Care este 
predania Bisericii ortodoxe asupra : folosirii Sfin- 
tei Scripturi ; asupra dreptului de a învăța în nu- 
mele Bisericii, adică asupra magisteriului creștin ? 
Că doar e conferențiar la Facultatea de Teologie. 

A ştiut oare Pr, Negoiță că „nucleele de viață 
religioasă" şi „oastea aceea a Domnului“ de care 
vorbeşte cu atâta aprindere, sunt în realitate o 
mare primejdie pentru Biserică—, pentru viața ei ? 

A ştiut oare Pr. Negoiță că planul de „lucru 
cu tot sufletul", de propagandă sectară este de- 
bitarea diferitor versete și pasagii din Sfânta 
Scriptură, pentru a susține învățătura ce răspân- 
desc ? Desigur, nu! Căci de ştia, nu întrebuința 
tocmai acest plan de lucru. Cu atât mai mull 
cu cât partea concluzivă, ideile pe care le infă- 
țişează la inceputul paragrafelor, sunt sintetizate 
în titlul lor, iar restul, vorbe, vorbe fără un tn- 
teles precis teologic — necum ortodox — pentruca 
după aceea să înşire nenumărate pasagii din 
scrierile prcfeților, alese de mulle ori la întâm- 
plare. 

intrun cuvânt: „o carte la îndemâna tuturor 
sufletelor zeloase pentru biserica lui Dumnezeu", 
pe care o pot folosi predicatorii tuturor sectelor 
şi confesiunilor, cu acelaşi folos, 

Doar pentru viața cea adevrat a Bisericii 
ortodoxe, al cărei slujitor şi dascăl este preotul 
Negoiţă, lucrarea aceasia nu va fi de folos. 


Munciforul Creştin. A apărut de curând nu- 
mărul 3, pe luna Martie c. Este o frumusețe, Din 
toate punctele de vedere. 

Tema principală a acestui număr este postul 
creştin, înțeles ca timp şi mod de pregătire, după 
toate învățăturile şi predaniile Bisericii, pentru 
Patimile, Moartea şi Invierea Domnului, 

Articolul prim, semnat de Macarie, monah, ne 
preziniă ca model de sfințenie şi integritate su- 
fletească pe Cuviosul Gherasim dela lordan. 

Despre mărturisirea păcatelor scrie, cu temei 
din Scriptură şi Predania Bisericii, d. G. Raco- 
veanu. 

Invăţătura despre post este arătată limpede şi 
concis de către Preotul Manea 5. Popescu. 

Preotul Mihail Şerpoianu îndeamnă, în articolul 
frumos al sf. sale, pe credincioşi să asculte şi 
sti practice Rugăciunea Postului, care „este siri- 
garea ieşită din gura sfinților părinți şi cuvioşi 
tocmai pentru această vreme în care ne găsim". 

Din punct de vedere technic, Muncitorul Creştin 
este la înălțimea cuprinsului : aranjament desă- 
vârşit al materialului, vignete şi xilografii din 
vechile cărți bisericeşti ; tiparul şi hârtia „Pre- 
daniel", 

Pentru încheiere: „Muncitorul Creştin” este 
acum cea mai bună revistă parohială care apare 


în țara noastră. | 
Şerban Popescu 
Tiparul „OLTENIA". 


INFORMAŢIUNI 


Sfântul Sinod, luând în considerare raportul 
mitropolitului Niculae al Ardealului cu privire la 
francmasonerie, cu un glas o condamnă, pentru 
următoarele motive : 

„Francmasoneria învață pe adepţii ei să renunţe 
la orice credinţă și adevăr revelat de Dumnezeu, 
îndemnându-i să admită numai ceea ce descopăr 
cu rațiunea lor, Ea propagă astfel necredinţa şi 
lupta impotriva Creştinismului ale cărui învățături 
sunt revelate de Dumnezeu. Vânând pe cât mai 
mulți intelectuali să şi-i facă membri, și obicinuin- 
du-i pe aceştia să renunțe la credința creştină, franc- 
masoneria îi rupe dela Biserică, și având în vedere 
influenţa însemnată ce o au intelectualii asupra po- 
purului, e de așteptat ca necredința să se întindă 
asupra unor cercuri tot mai largi. In fața propa- 
gandei anticreștine a acestei organizaţii, Biserica 
trebue să răspundă cu o contrapropagandă. 

„In lojile francmasone se adună la un loc evreii 
și creștinii și francmasoneria susține că nu mai cei 
ce se adună în lojile ei cunosc și se înalță deasu- 
pra celorlalți oameni. Aceasta însemnează că creş- 
tinismul nu dă nici un avantagiu în ce priveşte cu- 
naşterea adevărului și dobândirea mântuirii mem- 
brilor săi. Biserica nu poațe privi impasibilă cum 
dușmanii de moarte ai lui Hristos să fie conside- 
raţi într'o situație superioară creștinilor, din punct 
de vedere al cunoaşterii adevărurilor celor mai 
înalte și al mântuirii“, 

„Francmasoneria este un ferment de continuă şi 
subversivă subminare a ordinei sociale prin aceea 
că își face din funcționarii statului, din ofiţeri, 
unelte subordonate altei autorităţi pământești decât 
aceleia care reprezintă ordinea stabilită vizibil, [i 
face unelte în mâna nnor factori neștiuţi nici de ei, 
având să lupte pentru idei și scopuri politice ce nu 
le cunosc. E o luptă nesinceră, pe la spate ; nici- 
odată nu există o siguranţă în viaţa Statului și în 
ordinea stabilită, E o luptă ce ia in sprijinul ei 
minciuna și întunericul. Impotriva jurământului creg- 
tinesc pe care acei funcţionari l-au prestat Statului 
ei dau un jurământ păgânesc*, 


Facem cunoscut tuturor celor cari primesc revista 
că reținând numărul 4 din Predania sunt socotiți 
abonaţii ei. Cei cari nu o vor reţine nu sunt datori 
cu nimic pentru cele trei numere primite, 


Cu numărul 3 Predania şi-a îndoit tirajul. Nu- 
merele 1 și 2 fiind epuizate, vestim pe cetitorii 
noștri că, după Sărbătoarea Invierii Domnului, vom 
tipări din nou — cu jertfe — aceste două numere, 
ca cetitorii să aibă complectă colecția Predaniei. 
Rugăm, deci, pe toţi cei cari nu au vre-un număr 
să ne anunţe printr'o carte poştală. 





Predania apare de două ori pe lună: la 
I şi 15 ale fiecărei luni. 

Abonamentul : 200 lei pe an. 

Adresa pentru chestiuni de redacţie şi 
administrație : G. Racoveanu, Aleea 
Calimachi nr. 15, Bucureşti III. 

